#Rio2016: Vyfjarige maak roerende gebaar ná sy held se groot Olimpiese-teleurstelling
JY LEES NOU #Rio2016: Vyfjarige maak roerende gebaar ná sy held se groot Olimpiese-teleurstelling
Michael Conlan, die vurige en kontroversiële Ierse kapokgewig-wêreldkampioen, het in 2012 in Londen ’n Olimpiese bronsmedalje verower, maar sy hoop op ’n medalje in Rio het in teleurstelling geëindig.
Hy het gal gebraak toe hy volgens hom op ’n korrupte manier teen die Rus Wladimir Nikitin verloor.
Hey Vlad @PutinRF_Eng How much did they charge you bro?? @AIBA_Boxing #Rio2016 — Michael Conlan (@mickconlan11) August 16, 2016
Maar hy was nie die enigste een nie.
Michael Conlan gives the finger to the judges on behalf of every boxer that has been robbed & for the fans. #Respect pic.twitter.com/pZj5R8ufET — Strictly Boxing Fans (@BoxingBritain1) August 16, 2016
Groot ontsteltenis uit alle oorde na die uitslag.
Retweet if you think @mickconlan11 was ROBBED today!#RIO2016 #boxing #IRL pic.twitter.com/9giztUpUaH — BenchWarmers (@BeWarmers) August 16, 2016
“My droom is aan skerwe. Ek is beroof,” het hy gesê.
Maar ten spyte daarvan dat Mick bitter voel omdat hy as ’n verloorder na Ierland moes terugkeer, het ’n vyfjarige aanhanger van die bokser skoon die wind uit sy seile gehaal. Hy weet immers hoe dit voel om ’n medalje te verower nadat hy onlangs tydens sy skool se sportdag een gewen het. Finn McManus van Dublin het sonder omhaal sy negejarige suster, Lily, se hulp ingeroep om ’n brief aan sy held te stuur. Die brief lui: “Hi, Michael. My naam is Finn en ek is vyf jaar oud. Ek het jou geveg in Rio gesien en jy moes gewen het, want jy is die beste bokser in die wêreld. Ek wil hê jy moet my skoolmedalje kry, want jy is ’n wenner. Ek hoop jy hou daarvan. Van Finn.”
Very warming message from this young lad, if anyone knows who he is, could they please tell him I hve a gift for him pic.twitter.com/0SQJ63TvEr — Michael Conlan (@mickconlan11) August 17, 2016
Finn se ma, Meadhbh, het die medalje en die briefie in ’n privaat boodskap na Michael se Facebook-blad gestuur.
Haar broer het op sy beurt die foto op Twitter gedeel. En die res was, soos die gesegde lui, geskiedenis. Michael het die foto op Twitter gedeel en belowe dat daar ’n geskenk vir Finn op pad is.
Bron: bbc.com, Twitter